Lääkkeiden väärinkäyttö

Lääkkeiden väärinkäyttö tarkoittaa ilmiötä, jossa henkilö käyttää lääkettä väärin eli toisin kuin lääketieteen ammattilainen on ohjeistanut tai laajemmin toisin kuinka niitä on tarkoitettu käytettävän (muuhun kuin lääkekäyttöön). Terveyden ja hyvinvoinnin laitoksen (THL) tutkimuksessa lääkkeiden väärinkäyttö määriteltiin reseptin vastaiseksi käytöksi tai käytöksi ilman reseptiä.  Keskisuomalainen 25.10.2013. Kyselytutkimusten perusteella yleisin syy lääkkeiden väärinkäyttöön on nukkuminen tai sen helpottaminen. Sen taustalla on usein traumatisoituminen.  Sic! 1/2015

Lääkkeiden väärinkäyttö voi olla myös lääkkeen käyttöä päihtymistarkoituksessa, ja tällöin käytetyt lääkeaineet ovat verrattavissa niin sanottuihin laittomiin huumeisiin. Esimerkiksi opioideja sisältäviä kipulääkkeitä saatetaan väärinkäyttää käyttämällä niitä silloin kun henkilöllä ei ole sellaista lääkitystä vaativaa kipua. Lääkkeiden väärinkäyttöön liittyvät lääkkeiden katukauppa, lääkereseptien väärennökset ja lääkärit, jotka kirjoittavat lääkereseptejä ilman potilaan tilan asiaankuuluvaa määrittämistä. Lääkkeiden käyttöön päihtymistarkoituksessa voi liittyä sekakäyttöä.

Lääkkeiden väärinkäyttöä tilastoidaan heikosti, sillä väärinkäytön raja on vaikea määritellä. Määrättyjen lääkeannosten määristä ei voida vetää johtopäätöksiä, koska ne ovat muun muassa henkilön ruumiinpainon ja kehittyneen toleranssin mukaan yksilöllisiä.

Väärinkäytettyjä lääkeaineita

pienoiskuva|Lajitelma lääkkeitä joita yleisesti käytetään väärin.

Päihteenä käytetään erityisesti ahdistuksen, unettomuuden tai kivun hoitoon tarkoitettuja lääkkeitä. Terve.fi 2008. Kyselytutkimusten perusteella yleisin syy lääkkeiden väärinkäyttöön on nukkuminen tai sen helpottaminen. Yhteiskuntapolitiikka 78 (2013):5. Lääkkeen päihdekäyttöpotentiaaliin vaikuttavat lääkkeen imeytymisnopeus ja sen aikaansaaman mielihyväkokemuksen intensiteetti.  Käypä hoito 24.11.2011.

Yleisiä väärinkäytettyjä lääkkeitä ovat PKV-lääkkeet, kuten bentsodiatsepiinit, opioidit, amfetamiinijohdokset ja -seokset. Vuonna 2008 rikosilmoituksissa eniten tavatuimmat: Diapam (diatsepaami), Rivatril (klonatsepaami), Tenox (tematsepaami) ja Xanor (alpratsolaami). Terveyden ja hyvinvoinnin laitoksen (THL) mukaan valvonnan kannalta keskeisiä lääkkeitä ovat: kodeiini (Panacod, Ardinex), kovaan kipuun tarkoitetut opioidit, ”matala-mg”-bentsodiatsepiinit (alpratsolaami, klonatsepaami, loratsepaami, midatsolaami), bentsodiatsepiinien kaltaiset nukahtamislääkkeet (kuten tsopikloni), pregabaliini ja stimulantit (ADHD-lääkkeet).  Elina
Kotovirta 25.9.2013 ADHD-lääkkeiden päihdekäytön riski on pienin atomoksetiinilla ja bupropionilla ja suurin lyhytvaikutteisella metyylifenidaatilla ja amfetamiinivalmisteilla.

Kolme neljästä lääke- ja huumeaineiden väärinkäytön vuoksi hoitoon hakeutuneesta käyttää opioideja.

Suomessa 2000-luvulla buprenorfiinin väärinkäyttö on korvannut heroiinin käytön.

Painonhallintaan väärinkäytettynä diabeteslääke semaglutidi on saanut 2020-luvulla merkittävän aseman ilmeisesti sosiaalisen median ansiosta.

Yleisyys
Valvira ei tilastoi lääkkeiden väärinkäyttöä. Lääkkeiden väärinkäyttöä tilastoidaan heikosti, sillä väärinkäytön raja on vaikea määritellä. Määrättyjen lääkeannosten määristä ei voida vetää johtopäätöksiä, koska ne ovat yksilöllisiä.

Opioideja käyttävillä kipupotilailla väärinkäyttöä esiintyy 21–29 %:lla ja riippuvuutta 8–12 %:lla.

Karjalainen, K. & Hakkarainen, P. vuoden 2013 tutkimuksen mukaan noin 250 000 suomalaista on joskus väärinkäyttänyt lääkkeitä. Tutkimuksen mukaan noin seitsemän prosenttia suomalaisesta aikuisväestöstä (15–69 vuotta) oli joskus elämänsä aikana väärinkäyttänyt lääkkeitä ja viimeisen vuoden aikana alle kolme prosenttia. Tutkimuksen mukaan yli puolet lääkkeitä joskus väärinkäyttäneistä henkilöistä ei ollut käyttänyt niin sanottuja laittomia huumeita.  referaatti, Teemu Kaskela, 30.10.2013.

Terveyden ja hyvinvoinnin laitoksen (THL) vuoden 2012 väestötutkimuksen mukaan noin kolmekymppisistä miehistä joka kymmenes on käyttänyt lääkkeitä päihtymistarkoituksessa. Lääkkeiden väärinkäyttö on Suomessa yleisempää naisilla kuin miehillä. Yhdysvalloissa ADHD-tarkkaavaisuushäiriöön tarkoitettujen stimulanttilääkkeiden väärinkäyttö on yleistynyt teinien keskuudessa.

Vuoden 2008 syyskuussa reseptiväärennöksiä todettiin Suomessa 913. Vuosittain noin 50 lääkäristä tehdään reseptien kirjoittamisen vuoksi valitus, kun lääkäreitä on Suomessa noin 24 000. 10–15 lääkäriä saa reseptinkirjoitusrajoituksen vuosittain. Terveydenhuollon ammattihenkilökunnan ammattioikeuksien poisto- ja rajoituspäätökset nousivat Suomessa vuosina 2000–2012.  Seinäjoen Sanomat 23.1.2013. Päihdeongelmaisista hoitajista moni on hakeutunut vanhustenhuoltoon tai kotisairaanhoitoon, joissa lääkkeisiin pääsee helpoimmin käsiksi. Opinnäytetyö, Sanna Blomqvist, 2013.

Reseptiväärennöksien lisäksi käyttäjät ovat kiertäneet lääkäriltä toiselle hankkimassa useita reseptejä. Suomessa reseptiväärennöksien ja reseptien keräämisen ehkäisemiseksi on otettu käyttöön sähköinen resepti. Järjestelmän avulla lääkäri näkee potilaan lääkehistorian suoraan koneeltaan ja sähköistä reseptiä on liki mahdoton väärentää. Järjestelmän käyttöönotto on kuitenkin johtanut osaltaan lievään apteekkimurtojen ja -ryöstöjen lisääntymiseen  Karjalainen 26.8.2014. sekä lisääntyneeseen eläimille tarkoitettujen lääkkeiden väärinkäyttöön.  Sic! 1/2015. Huumepoliisin näkökulmasta katukauppaan valuva reseptilääkemäärä on ­silti melko pieni. Merkittävämmän ongelman muodostavat perinteiset huumeet, muuntohuumeet ja ulkomailta salakuljetetut lääkkeet. Lääkärilehti 5/2015. PKV-lääkkeiden ja huumausainelääkkeiden paperisen lääkemääräyksen oli määrä poistua kokonaan käytöstä 1. tammikuuta 2015. Koska kaikki potilastietojärjestelmät eivät olleet tähän vielä valmiita, oli uusi määräaika 1. marraskuuta 2015, jonka jälkeen PKV- ja huumausainereseptit on kirjoitettava aina sähköisinä.  Terveyden ja hyvinvoinnin laitos 30.12.2014.

Vaarallisuus ja sekakäyttö
+ Osa Suomessa myrkytyskuolemien tärkeimmiksi löydöksiksi todetuista lääkeaineista vuoden 2010 järjestyksessä Lääkeaine  2006  2007  2008  2009  2010Buprenorfiini  28  35  32  38  49Tramadoli  28  41  36  35  47Kodeiini  49  44  61  46  39Amitriptyliini  48  35  34  39  32Levomepromatsiini  32  30  36  26  24Tsopikloni  29  31  30  29  21Fentanyyli  3  7  15  6  20Ketiapiini  10  12  12  25  17Mirtatsapiini  14  19  14  16  16Metadoni  13  16  18  20  15Pregabaliini  1  7  9  12  15 Lähde: 
Kuolemantapaukset
Lääkeaineiden aiheuttamiin myrkytyskuolemiin menehtyi Suomessa 570 ihmistä vuonna 2007. Vuonna 2009 lääkeaineiden aiheuttamia myrkytyskuolemia oli 636, joista 301 itsemurhia Suomen Lääkärilehti 22/2012.. Lisäksi vuosittain tapahtuu satoja lääkkeiden ja alkoholin yhteisvaikutuksien aiheuttamia kuolemantapauksia. Päihdelinkki Pikatieto 2014 Opioidien osuus kaikista lääke- ja huumemyrkytyskuolemista oli 34–39 prosenttia vuosina 2010–2012. 

Sekakäyttö
Usean päihteen samanaikaista käyttöä kutsutaan sekakäytöksi. Terveyden ja hyvinvoinnin laitoksen (THL) vuoden 2012 huumeraportin mukaan huumepotilaista lähes 60 prosenttia käytti ainakin kolmea ongelmapäihdettä.

Katso myös
 Sekakäyttö
 Dolorex-juttu
 Lääkevalmisteiden sääntely
 PKV-lääkkeet
 Ylilääkitys

Lähteet

Aiheesta muualla

 Psyykenlääkkeiden väärinkäyttö  Terveyskirjasto.fi 24.9.2017.
 Lääkeriippuvuus  Terveyskirjasto.fi 30.11.2018.
 Lääkkeiden väärinkäyttö Päihdelinkki 31.3.2019.
 Tunnista lääkkeiden väärinkäyttäjä ja päihdekäyttöön tulleet lääkkeet Suomen Lääkärilehti 9/2014.

Väärinkäyttö
Luokka:Päihteiden käyttö
Luokka:Päihteet nimityksen mukaan
Luokka:Lääketieteen etiikka